ตามข้อที่ 4.3 เรื่องสัดส่วนการแบ่งปันผลประโยชน์นั้น สวก. ใช้หลักเกณฑ์ตามที่ระบุในข้อบังคับ สวก. ว่าด้วยการบริหารจัดการทรัพย์สินทางปัญญา ปี 2563 โดยมีหลักว่า

ในกรณีที่ สวก. อนุญาตให้บุคคลอื่นรับถ่ายทอดสิทธิในผลงานวิจัยตามสัญญานี้หากมีผลประโยชน์เชิงพาณิชย์เกิดขึ้น การจัดสรรผลประโยชน์ ให้ดำเนินการดังนี้

1. ให้หักค่าใช้จ่ายค่าบริหารจัดการทรัพย์สินทางปัญญาร้อยละ 15 ของผลประโยชน์ที่เกิดขึ้นในแต่ละงวด ตามข้อ 8

2. ภายหลังจากหักค่าใช้จ่ายตามข้อ 8 แล้ว ให้หักค่าเปิดเผยเทคโนโลยีให้แก่นักวิจัยในอัตราร้อยละ 20 แต่ไม่เกินสองแสนบาท เพื่อเป็นค่าตอบแทนการให้บริการค่าปรึกษาทางวิชาการในการถ่ายทอดเทคโนโลยี ตามข้อ 19

3. ส่วนที่เหลือจะจัดสรรผลประโยชน์ โดยคิดเป็นสัดส่วนการแบ่งปันผลประโยชน์ระหว่าง ผู้รับทุน และผู้ให้ทุน ในสัดส่วนเท่ากันๆ โดยในส่วนของผู้ให้ทุนให้จัดสรรตามสัดส่วนการร่วมสนับสนุนทุน ตามข้อ 20 (2)

**ดังนั้นจากหลักการข้างต้น**

สวก สนับสนุนทุนวิจัยโครงการ 1,115,360 บาท คิดเป็นร้อยละ 73.61

MK สนับสนุนทุนวิจัยโครงการ 400,000 บาท คิดเป็นร้อยละ 26.39

ซึ่ง เมื่อดำเนินการหักค่าบริหารจัดการและค่าหักค่าเปิดเผยเทคโนโลยีให้นักวิจัยแล้ว จะดำเนินการจัดสรรให้กับ

ผู้รับทุน (มหิดล) ร้อยละ 50

ผู้ให้ทุน (สวก.+MK) ร้อยละ 50 โดยในส่วนของผู้ให้ทุนให้จัดสรรตามสัดส่วนการร่วมสนับสนุนทุน (สวก. และ MK คือ 73.61 : 26.39) ดังนั้น จะได้เป็น

MK ร้อยละ (26.39x50)/100 = 13.19

สวก. ร้อยละ (73.61x50)/100 = 36.81

สรุป จะได้สัดส่วนการแบ่งปันผลประโยชน์ คือ

มหิดล ร้อยละ 50

MK ร้อยละ 13.19

สวก. ร้อยละ 36.81